stanford-oval/wikipedia huggingface dataset:
Cristiano Ronaldo
Populaarikulttuurissa > Medianäkyvyys ja suosio

Ronaldo nimettiin maailman sadan vaikutusvaltaisimman henkilön joukkoon Time-lehden vuonna 2014 julkaisemassa Time 100 -erikoisnumerossa. ESPN on valinnut hänet maailman tunnetuimmaksi urheilijaksi vuosina 2016, 2017, 2018 ja 2019.
Ronaldo ylitti syyskuussa 2024 sosiaalisen median tileillään ensimmäisenä yli miljardin seuraajan rajapyykin, ja hän on muun muassa Instagramin seuratuin käyttäjä yli 640 miljoonalla seuraajallaan. Hän perusti elokuussa 2024 Youtube-kanavan. Se rikkoi miljoonan tilaajan rajan 90 minuutin aikana, mikä on historian kaikkien aikojen ennätys. Kanavalla on maaliskuussa 2025 yli 74 miljoonaa tilaajaa.
Ronaldosta kertova ja näyttelijä Benedict Cumberbatchn kertoma Cristiano Ronaldo: The World at His Feet -dokumenttielokuva julkaistiin kesäkuussa 2014 Vimeossa.  Ronaldon mukaan nimettiin kesäkuussa 2015 Cosmos Redshift 7 -galaksi. Saman vuoden marraskuussa julkaistiin Anthony Wonken ohjaama Ronaldo-elokuva, jonka teemana on Ronaldon sisäpiirielämä. Madeiran lentoasema uudelleennimettiin heinäkuussa 2016 Cristiano Ronaldon lentoasemaksi. Sportingin Alcocheten akatemiajoukkue uudelleennimettiin syyskuussa 2020 Academia Cristiano Ronaldoksi.
Ronaldon vahaveistos Madame Tussaudsin vahakabinetissa.
Ronaldon pronssinen patsas Funchalissa Madeiralla.
Ronaldosta valmistettiin vuonna 2010 vahaveistos Madame Tussaudsin vahakabinettiin. Lisäksi hänestä paljastettiin vahaveistos vuonna 2013 Madrididissa sijaitsevassa Museo de Ceran museossa.
Ura jalkapallon ulkopuolella > Hyväntekeväisyys

Ronaldo on tehnyt uransa aikana paljon hyväntekeväisyyttä. Hän lahjoitti marraskuussa 2010 The Sun -sanomalehden kunnianloukkauksesta vuonna 2008 saadut vahingonkorvaukset kotisaarelleen Madeiralle. Hän lahjoitti vuonna 2009 satatuhatta puntaa syöpäosaston rakentamiseen Madeiralla sijainneelle sairaalalle, joka pelasti hänen äitinsä rintasyövältä. Hän pelasi vuonna 2010 Porton järjestämässä hyväntekeväisyysottelussa, kun saaren tulvissa kuoli ainakin 42 ihmistä.
Ronaldo rahoitti kesäkuussa 2012 yhdeksänvuotiaan syöpään sairastuneen pojan hoitoa. Hänet valittiin saman vuoden joulukuussa kymmenen muun jalkapalloilijan kanssa Fifan ”11 for Health” -ohjelmaan, jonka tarkoitus on lisätä lasten tietoisuutta muun muassa huumeriippuvuuden, HIV:n, malarian ja ylipainon ehkäisystä. Hän aloitti huhtikuussa 2013 yhteistyön Pelastakaa Lapset -järjestön kanssa edistääkseen lasten ravinnollista ja liikunnallista hyvinvointia.
Ronaldo valittiin vuonna 2015 maailman eniten hyväntekeväisyyttä tehneeksi urheilijaksi kolmen eri valintakriteerin mukaan. Ne olivat yleisöäänet ja -ehdotukset, urheilijoiden vaikutus sosiaalisessa mediassa sekä asiantuntijoiden kannatukset. Hän lahjoitti samana vuonna viisi miljoonaa puntaa Nepalissa vaikuttaneen maanjäristyksen avustustoimiin. Seuraavan vuoden kesäkuussa hän lahjoitti hyväntekeväisyyteen kokonaisuudessaan 600 000 euron Mestarien liigan lisätienestinsä Real Madridin voitettua turnauksen. Ronaldo julkaisi samana vuonna selfie-sovelluksen, jonka myyntituotoista osan kerrottiin myönnettävän Pelastakaa Lapset -järjestön toiminnan hyväksi. Toukokuussa 2023 hän lahjoitti 350 000 dollaria Syyriassa ja Turkissa tapahtuneen maanjäristyksen uhreille.
Ura jalkapallon ulkopuolella > Liiketoiminta

Ronaldo kertoi heinäkuussa 2014 perustavansa CR7-brändin, joka myy vaatteita, hajuvesiä ja jalkineita. Hän avasi vuonna 2013 saavutuksiensa esillepitoa varten tarkoitetun Museu CR7 -museon syntymäkaupunkiinsa Funchaliin. Ronaldo julkisti syyskuussa 2015 oman parfyyminsa ”Legacyn” yhteistyössä Eden Parfumsin kanssa. Ronaldo tekee yhteistyötä Pestana-hotelliketjun kanssa, ja Pestana CR7 -hotelleja löytyy Madridista, Funchalista, Marrakechista ja New Yorkista.
Yksityiselämä > Perhe ja harrastukset

Ronaldon ensimmäinen lapsi syntyi vuonna 2010 Yhdysvalloissa. Ronaldo sopi äidin kanssa saavansa pojan huoltajuuden kokonaan itselleen ja pitävänsä äidin nimen salassa. Vuosina 2010–2015 Ronaldo seurusteli ja oli kihloissa venäläisen supermallin Irina Shaykin kanssa. Syksyllä 2016 Ronaldolla oli lyhyt suhde Miss Espanja Desirée Corderon kanssa. Ronaldo on seurustellut malli Georgina Rodríguezin kanssa vuodesta 2016. Ronaldo sai kesäkuussa 2017 kaksoset, tytön ja pojan sijaissynnyttäjän avulla. Saman vuoden marraskuussa Ronaldolle ja Rodríguezille syntyi tytär. Huhtikuussa 2022 pari sai kaksoset, joista toinen kuoli synnytyksessä.
Ronaldon isä oli alkoholisti ja kuoli vuonna 2005 alkoholin aiheuttamaan maksasairauteen 52-vuotiaana.
Ronaldo harrastaa autoja. Vuonna 2022 hänen kokoelmaansa kuului 19 autoa, joiden joukossa muun muassa kolme Rolls-Roycea ja Bugattia, neljä Ferraria sekä McLaren ja Lamborghini.
Yksityiselämä > Juridiset kohut

Kun Ronaldo pelasi Manchester Unitedissa vuonna 2005, brittiläinen nainen kertoi tämän raiskanneen hänet lontoolaisen hotellin sviitissä. Ronaldo kiisti syytökset jyrkästi ja kertoi taustalla olleen huomionhakuisuus sekä yritykset myydä raiskaustarinaa brittilehdistölle. Yhdysvaltalaismalli Kathryn Mayorga syytti vuonna 2018 Ronaldoa yhdeksän vuotta aiemmin tapahtuneesta raiskauksesta, mutta Ronaldo vapautettiin syytteistä heinäkuussa 2019 todisteiden puuttumisen vuoksi.
Ronaldo joutui kesäkuussa 2017 veronkiertoskandaalin kohteeksi. Kävi ilmi, että Ronaldo oli vuosina 2011–2014 mahdollisesti kierrättänyt tulojaan veroparatiisien kautta. Espanjan verohallinnon asiantuntijoiden arvion mukaan Ronaldo saattoi kierrättää tulojaan Neitsytsaarien kautta jopa 160 miljoonan euron edestä. Ronaldo pääsi kesäkuussa 2018 sopimukseen Espanjan veroviranomaisten kanssa kahden vuoden ehdollisesta vankeusrangaistuksesta ja 18,8 miljoonan euron sakoista. Ronaldo oli 2010-luvun alussa jättänyt maksamatta veroja 14,7 miljoonan euron edestä.
Tilastot > Maajoukkue

Päivitetty 16. marraskuuta 2024
| Joukkue | Vuosi | Ottelut | Maalit |
| --- | --- | --- | --- |
| Portugali U15 | 2001 | 9 | 7 |
| Portugali U17 | 2001 | 3 | 2 |
| Portugali U17 | 2002 | 4 | 3 |
| Portugali U17 | Yhteensä | 7 | 5 |
| Portugali U20 | 2003 | 5 | 1 |
| Portugali U21 | 2002 | 1 | 1 |
| Portugali U21 | 2003 | 9 | 2 |
| Portugali U21 | Yhteensä | 10 | 3 |
| Portugali U23 | 2004 | 3 | 2 |
| Portugali | 2003 | 2 | 0 |
| Portugali | 2004 | 16 | 7 |
| Portugali | 2005 | 11 | 2 |
| Portugali | 2006 | 14 | 6 |
| Portugali | 2007 | 10 | 5 |
| Portugali | 2008 | 8 | 1 |
| Portugali | 2009 | 7 | 1 |
| Portugali | 2010 | 11 | 3 |
| Portugali | 2011 | 8 | 7 |
| Portugali | 2012 | 13 | 5 |
| Portugali | 2013 | 9 | 10 |
| Portugali | 2014 | 9 | 5 |
| Portugali | 2015 | 5 | 3 |
| Portugali | 2016 | 13 | 13 |
| Portugali | 2017 | 11 | 11 |
| Portugali | 2018 | 7 | 6 |
| Portugali | 2019 | 10 | 14 |
| Portugali | 2020 | 6 | 3 |
| Portugali | 2021 | 14 | 13 |
| Portugali | 2022 | 12 | 3 |
| Portugali | 2023 | 9 | 10 |
| Portugali | 2024 | 12 | 7 |
| Portugali | Yhteensä | 217 | 135 |
| Ura yhteensä | Ura yhteensä | 251 | 153 |
Saavutukset > Seurajoukkue

Sporting CP
Portugalin supercup (1): 2002
Lähde:
Manchester United :
Englannin pääsarjamestaruus (3): 2006–2007, 2007–2008, 2008–2009
Mestarien liiga (1): 2007–2008
FA Cup (1): 2003–2004
Englannin liigacup (2): 2005–2006, 2008–2009
FA Community Shield (1): 2007
Seurajoukkueiden MM-kilpailut (1): 2008
Lähde:
Real Madrid :
Espanjan pääsarjamestaruus (2): 2011–2012, 2016–2017
Copa del Rey (2): 2010–2011, 2013–2014
Espanjan supercup (2): 2012, 2017
Mestarien liiga (4): 2013–2014, 2015–2016, 2016–2017, 2017–2018
UEFA Super Cup (2): 2014, 2017
Seurajoukkueiden MM-kilpailut (3): 2014, 2016, 2017
Lähde:
Juventus :
Italian pääsarjamestaruus (2): 2018–2019, 2019–2020
Italian cup (1): 2020–2021
Italian supercup (2): 2018, 2020
Lähde:
Al-Nassr
Arabian Mestarien liiga (1): 2023
Lähde:
Saavutukset > Maajoukkue

Portugali :
Euroopan-mestaruuskilpailut (1) 2016
Kansojen liiga (1): 2018–2019
Lähde:
Saavutukset > Henkilökohtainen

Kultainen pallo/Fifan Kultainen pallo (5): 2008, 2013, 2014, 2016, 2017
The Best FIFA Men’s Player (2): 2016, 2017
Euroopan Kultainen kenkä (4): 2007–2008, 2010–2011, 2013–2014, 2014–2015
Uefan vuoden miespelaaja (3): 2014, 2016, 2017
Fifan vuoden pelaaja (1) 2008
Englannin Valioliigan Kultainen kenkä (1): 2007–2008
Puskás-palkinto: 2009
Seurajoukkueiden MM-kilpailujen Kultainen pallo (1): 2016
Mestarien liigan paras maalintekijä (7): 2007–2008, 2012–2013, 2013–2014, 2014–2015, 2015–2016, 2016–2017, 2017–2018
Pichichi-palkinto: 2010–2011, 2013–2014, 2014–2015
Di Stéfano -palkinto: 2011–2012, 2012–2013, 2013–2014, 2015–2016
Jalkapallon Euroopan-mestaruuskilpailujen Kultainen kenkä (1): 2020
Valinta FIFPron vuoden joukkueeseen (15): 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021
Saavutukset > Kunniamerkit

Portugalin ansioritarikunta (Komentaja)
Henrik Purjehtijan ritarikunta (Suurupseeri)
Kirjallisuutta

Caioli, Luca: Ronaldo.  Minerva Kustannus, 2013.  ISBN 9789523120655
Ortego, Enrique: Sueños cumplidos.  Editorial Everest, 2009.  ISBN 9788444102412
Spragg, Iain: Cristiano Ronaldo : supertähti.  Suomentanut Oksanen, Mika. Readme.fi, 2014.  ISBN 9789522209276
Pohjoismaisten hiihtolajien Suomen olympiakarsinnat 1956

Pohjoismaisten lajien Suomen olympiakarsinnat käytiin vuonna 1956 tammikuun alussa 1956 hiihtolajien osalta 4.-8. tammikuuta 1956 Kuopiossa Puijon alueella ja mäenlaskun & yhdistetyn osalta 6.-7. tammikuuta 1956. Mäkimiehet siirtyvät Lahden jälkeen vielä Kuopioon 8. tammikuuta pidettäviin toisiin katsastuksiin.
Kuopion hiihdon katsastuskilpailut 4.-8.1.1956 > Miehet 15 km:n katsastuskisa

| Sija | Kilpailija | Seura | Aika |
| --- | --- | --- | --- |
| 1 | Arto Tiainen | Kuopion Polisi-Urheilijat | 1.01.02 |
| 2 | Antti Sivonen | Tampereen Poliisi-Urheilijat | 1.01.48 |
| 3 | Kalevi Hämäläinen | Sulkavan Urheilijat-41 | 1.01.54 |
| 4 | Veikko Hakulinen | Jämsänkosken Ilves | 1.01.55 |
| 5 | Veikko Räsänen | Puijon Hiihtoseura | 1.02.11 |
| 6 | Jorma Kortelainen | Joensuun Kataja | 1.02.16 |
| 7 | Nestori Tolonen | Ristijärven Pyry | 1.02.21 |
| 8 | Aarne Hiiva | Lappeenrannan Hiihtäjät | 1.02.28 |
| 9 | Pertti Korhonen | Joensuun Kataja | 1.02.33 |
| 10 | August Kiuru | Joutsenon Kullervo | 1.02.37 |
Miesten 15 km:n katsastukset olivat kohteena 4. tammikuuta 1956. Sää oli muutaman asteen pakkasella. Paikalla oli noin 1 500 katsojaa. Hiihtolatu kävi 12 km:n jälkeen hiihtostadionilla. Ilmoitautuneita oli 85 miestä, joista matkaan lähti 65 ja loppun hiihti 56. Kärkeä piti tällöin Kuopion Arto Tiainen ennen Tampereen Antti Sivosta. Sivosen jäljessä noin 15 sekuntia olivat Jämsänkosken Hakulinen, Sulkavan Kalevi Hämäläinen ja Puijon Räsänen. Maaliin tultaessa Tiainen ja Sivonen pitivät sijoituksensa. Hämäläinen ohitti niukasti Hakulisen, joka jäi näin 4:ksi. Joensuun Kortelainen tavoitti lopussa Kuopion Räsäsen, mutta eroa jäi vielä viisi sekuntia. Yllättäjiksi 10 parhaan joukossa voitiin pitää 7:ksi sijoittunutta Ristijärven Nestori Tolosta ja 9:ksi sijoitunutta Joensuun Pertti Korhosta. Edellisen vuoden Salpausselän pikamatkan voittaja Kuopion Poliisi-Urheilijoiden Pentti Myyrä, kisan suosikkeja, joutui keskeytämään kuumesairauden vuoksi. Muita kokeneita heikommin menestyneitä nimimiehiä olivat Kiuruveden Jänteen Paavo Lonkila (11.), Savonlinnan Hiihtoseuran Viljo Vellonen (15.), Jämsänkosken Ilveksen Tapio Mäkelä (17.), Pylkönmäen Yrittävän Tauno Sipilä (29.).
Kuopion hiihdon katsastuskilpailut 4.-8.1.1956 > Naiset 5 km katsastuskisa

| Sija | Kilpailija | Seura | Aika |
| --- | --- | --- | --- |
| 1 | Siiri Rantanen | Lahden Hiihtoseura | 21,53 |
| 2 | Sirkka Polkunen | Vihtavuoren Pamaus | 22,06 |
| 3 | Mirja Hietamies | Lemin Eskot | 22,13 |
| 4 | Sanna Kiero | Ylämaan Pyrkijät | 22,19 |
| 5 | Laila Salonen | Haminan Tarmo | 22,23 |
| 6 | Maire Hohtari | Sysmän Sisu | 22,28 |
| 7 | Pirkko Korkee | Virtain Urheilijat | 22,34 |
| 8 | Eila Lappi   Eva Hög | Lahden Hiihtoseura   IF Pedesöre Pojkarna | 22,56 |
Naisten 10 km:llä käytiin 4. tammikuuta 1956. Kisaan osallistui kaikkiaan 17 naista. Kisaa pidettiin valintakisana olympialaisten viestijoukkueeseen. Kärjen muodosti odotettu kolmikko Siiri Rantanen, Sirkka Polkunen ja Mirja Hietamies. Heti alusta erottui kolme nimeä, Siiri Rantanen, Maire Hahl ja Sirkka Polkunen. Uutena nimenä 4:ksi nousi Sanna Kiero.
Kuopion hiihdon katsastuskilpailut 4.-8.1.1956 > Miehet 30 km:n katsastuskisa

| Sija | Kilpailija | Seura | Aika |
| --- | --- | --- | --- |
| 1 | Olavi Latsa | Riihimäen Kisko | 2.06.49 |
| 2 | August Kiuru | Joutsenon Kullervo | 2.07.20 |
| 3 | Veikko Räsänen | Puijon Hiihtoseura | 2.08.14 |
| 4 | Eero Kolehmainen | Anttolan Urheilijat | 2.08.52 |
| 5 | Martti Lautala | Lappeen Riento | 2.09.28 |
| 6 | Väinö Karkia | Lappeenrannan Hiihtäjät | 2.10.40 |
| 7 | Paavo Lonkila | Kiuruveden Jänne | 2.10.55 |
| 8 | Sevi Holmsten | Pyttis IK | 2.10.59 |
| 9 | Viljo Vellonen | Savonlinnan Hiihtoseura | 2.11.18 |
| 10 | Niilo Kautto | Lahden Hiihtoseura | 2.11.59 |
Miesten 30 km:n katsastuskisa käytiin 6. tammikuuta 1952. Kisaan oli ilmoittautunut 62, joista matkaan lähti 40 ja maaliin tuli 19. Alussa kärkeä piti Kiuruveden Lonkila ennen Riihimäen Latsaa, Joutsenon Kiurua ja Puijon Räsästä. Puolimatkassa Lonkila johti edelleen kisaa Kiurua, Räsätä ja Latsaa. Kaikki neljä olivat vain 11 sekunnin sisällä. Matkaan lähteneet kuumesairaana olleet Myllykosken Kilpa-Veikkojen Arvo Viitanen ja Warkauden Urheilijoiden Veikko Salo joutuivat keskeyttämään kisan. Matkan toisella puoliskolla Latsa nousi kärkeen ja piti johdon maaliin asti. Kiuru nousi viimeisellä 5 km:llä ohi Räsäsen. Kolehmainen tuttuun tyylin nosti sijoitustaan matkan kestäessä nousten 4:ksi. Lonkila putosi lopussa 7:ksi.
Kuopion hiihdon katsastuskilpailut 4.-8.1.1956 > Naisten 10 kilometriä

| Sija | Kilpailija | Seura | Aika |
| --- | --- | --- | --- |
| 1 | Sanna Kiero | Ylämaan Pyrkijät | 43.14 |
| 2 | Sirkka Polkunen | Vihtavuoren Pamaus | 44.01 |
| 3 | Eva Hög | IF Pedersöre Pojkarna | 44.08 |
| 4 | Siiri Rantanen | Lahden Hiihtoseura | 44.31 |
| 5 | Mirja Hietamies | Lemin Eskot | 44.34 |
| 6 | Laila Salonen | Haminan Tarmo | 44.39 |
| 7 | Pirkko Korkee | Virtain Urheilijat | 45.16 |
| 8 | Eila Lappi | Lahden Hiihtoseura | 45.21 |
Naisten 10 km:n karsinnat suoritettiin 6. tammikuuta 1956. Kisaan osallistui 17 naista. Puolimatkassa kärkeä piti Ylämaan Sanna Kiero, josta Pedersören Eva Hög oli jäljessä seitsemän sekuntia. Seuraavina Haminan Salonen, Vihtavuoren Polkunen ja Lemin Hietamies. Maaliin tullessa Kiero oli pitänyt johtonsa voittaen reilusti 47 sekunnilla Polkusen, josta Hög jäi seitsemän sekuntia. Lahden Siri Rantanen paransi asemiaan matkan jälkipuoliskolla nousten 4:ksi. Salosen vauhti tippui hyvästä alusta niin, että lopputuloksissa hän oli 6.
Kuopion hiihdon katsastuskilpailut 4.-8.1.1956 > Miehet 50 km:n katsastuskisa

| Sija | Kilpailija | Seura | Aika |
| --- | --- | --- | --- |
| 1 | Veikko Hakulinen | Jämsänkosken Ilves | 3.00.54 |
| 2 | Veini Kontinen | Kuopion Poliisi-Urheilijat | 3.05.07 |
| 3 | Heikki Lehtonen | Jämsänkosken Ilves | 3.06.16 |
| 4 | Viljo Vellonen | Savonlinnan Hiihtoseura | 3.10.48 |
| 5 | Juho Suomalainen | Savitaipaleen Urheilijat | 3.11.33 |
| 6 | Kalevi Mononen | Savitaipaleen Urheilija | 3.12.56 |
| 7 | Matti Pusa | Ounasvaaran Hiihtoseura | 3.18.09 |
| 8 | Matti Hirvonen | Joensuun Kataja | 3.18.21 |
| 9 | Taisto Häkälä | Harjavallan Jymy | 3.18.38 |
| 10 | Kalevi Huhtalo | Ounasvaaran Hiihtoseura | 3.21.36 |
Miesten 50 km:n katsastuskisa käytiin 8. tammikuuta 1952. Kisaan lähti vain 19 miestä ja maaliin tuli 14. Lämpötila kisapaikalla oli pari pakkasastetta. Kisasta muodostui Jämsänkosken Veikko Hakulisen näytös, sillä hän hallitsi kisaa alusta asti tuleen maaliin yli neljä minuuttia ennen Kuopion Veini Kontista, joka oli koko matkan väliajoissa toisena. Kolmantena maalin tullut yllätysmies Jämsänkosken Heikki Lehtonen oli alkumatkasta kuudentena, mutta nousi matkan jälkimmäisellä puoliskolla häviten Kontiselle lopputuloksissa reilun minuutin. Muita 10. sijan heikommalle puolelle tulleita tunnettuja nimiä olivat Fiskars IF:n Osmo Hillebrandt (11.) ja Valkeakosken Hakan paremmin soutajana tunnettu Toimi Pitkänen (13.).
Lahden mäen ja yhdistetyn katsastuskilpailut 6.-7.1.1956 > Lahden katsastuskisa - Mäkihyppy 7.1.1956

| Sija | Kilpailija | Pisteet | Seura | Hyppyjen pituudet |
| --- | --- | --- | --- | --- |
| 1 | Eino Kirjonen | Lahden Hiihtoseura | 226,0 | 76 - 76 m |
| 2 | Antti Hyvärinen | Ounasvaaran Hiihtoseura | 225,5 | 75,5 - 76,5 m |
| 3 | Kalevi Kärkinen | Lahden Hiihtoseura | 217,5 | 74 - 75 m |
| 4 | Tauno Laitinen | Lahden Hiihtoseura | 214,0 | 69 - 78 m |
| 5 | Raimo Vitikainen | Mikkelin Hiihtäjät | 212,5 | 73,5 - 74,5 m |
| 6 | Risto Vuorinen | Lahden Hiihtoseura | 209,5 | 70 - 71 m |
| 7 | Pentti Uotinen | Lahden Hiihtoseura | 208,5 | 71,5 - 70 m |
| 8 | Erkki Leivo | Lahden Hiihtoseura | 204,5 | 66 - 74 m |
| 9 | Esko Mömmö | Ounasvaaran Hiihtoseura | 204,0 | 63,5 - 73 m |
| 10 | Unto Oksanen | Kouvolan Hiihtoseura | 204,0 | 68 - 71,5 m |
Mäkimiesten ensimmäinen katsastus/karsintakisa käytiin Lahdessa 7. tammikuta 19562. Oikutteleva tuuli vaikeutti mäkikisaa, mutta kärkikaksikko Lahden Kirjonen ja Ounasvaaran Hyvärinen olivat selvsästi parhaita. Lahden kalevi Kärkisen kolmatta sijaa pidettiin yllätyksenä. Neöjänneksi nousi Lahden Tauno Laitinen erinomaisella päivän pisimmällä 78 metrisellä hypyllään. Suosikeista Puijon Silvennoinen, Kusankosken Kallakorpi sekä Lahden Salmenranta ja Heinonen menettivät mahdolisuutensa kaatumiseen.
Lahden mäen ja yhdistetyn katsastuskilpailut 6.-7.1.1956 > Yhdistetty 6.-7.1.1956

| Sija | Kilpailija | Seura | Pisteet | Mäenlasku ja hiihto |
| --- | --- | --- | --- | --- |
| 1 | Eeti Nieminen | Nokian Urheilijat | 443,1 | 215,5 + 227,6 |
| 2 | Paavo Korhonen | Joutsenon Kullervo | 441,0 | 201,0 + 240,0 |
| 3 | Esko Jussila | Lahden Hiihtoseura | 432,1 | 206,5 + 225,6 |
| 4 | Aimo Kataja | Lahden Hiihtoseura | 431,5 | 218,5 + 213,0 |
| 5 | Eero Kemppainen | Ounasvaaran Hiihtoseura | 429,3 | 206,5 + 222,8 |
| 6 | Keijo Verto | Lahden Hiihtoseura | 428,1 | 214,0 + 214,1 |
| 7 | Pekka Ristola | Sotkamon Jymy | 415,9 | 194,0 + 221,9 |
| 8 | Jukka Meriläinen | Sotkamon Jymy | 403,9 | 179,5 + 224,4 |
| 9 | Erkki Lyijynen | Jämsänkosken Ilves | 383,1 | 157,5 + 225,6 |
| 10 | Heikki Kainulainen | Kiteen Urheilijat | 377,929 | 181,5 + 196,429 |
Yhdistetyn karsintakisa olympialaisiin käytiin Lahdessa 6.-7. tammikuuta 1956. Mäkiosuuden jälkeen johdon otti Lahden Aimo Kataja ennen Nokia Niemistä ja Lahden Keijo Vertoa. Hiihto-osuus suoritettiin vesikelin valitessa. Hiihto-osuuden ykkönen oli JOutsenon Paavo Korhonen, joka näin nousi lopputuloksissa 6. sijalta toiseksi. Kisan voittaja oli kohtuullisen hiihto-osuuden jälkeen Eeti Nieminen. Hyvällä hiihdollaan Lahden Esko Jussila nosti sijoituksensa 3:ksi. Mäkiosuuden jälkeen kärkipaikoilla olleet lahtelaiset Kataja ja Verto putosivat lopputuloksissa hiihdon jälkeen 4:ksi ja 6:ksi.
Kuopion katsastuskisa - Mäkihyppy 8.1.1956

| Sija | Kilpailija | Pisteet | Seura | Hyppyjen pituudet |
| --- | --- | --- | --- | --- |
| 1 | Antti Hyvärinen | Lahden Hiihtoseura | 233,5 | 88 - 90,5 m |
| 2 | Hemmo Silvennoinen | Puijon Hiihtoseura | 221,3 | 85 - 84 m |
| 3 | Eino Kirjonen | Lahden Hiihtoseura | 220,2 | 86,5 - 85,5 m |
| 4 | Veikko Heinonen | Lahden Hiihtoseura | 213,6 | 81,5 - 83,5 m |
| 5 | Esko Mömmö | Ounasvaaran Hiihtoseura | 212,5 | 82 - 86 m |
| 6 | Pentti Uotinen | Lahden Hiihtoseura | 209,5 | 70 - 71 m |
| 7 | Kalevi Kärkinen | Lahden Hiihtoseura | 208,5 | 76,5 - 84 m |
| 8 | Aulis Kallakorpi | Kuusankosken Urheiluseura | 208,3 | 81,5 - 80 m |
| 9 | Veikko Salmenranta | Lahden Hiihtoseura | 207,9 | 76 - 87,5 m |
| 10 | Unto Oksanen | Kouvolan Hiihtoseura | 206,7 | 76 - 85,5 m |
Mäkimiesten toinen katsastus/karsintakisa käytiin Kuopiossa Puijon mäessä 8. tammikuta 1956. Katsojia oli paikalla seuraamassa 6 000 henkeä. Ensimmäisen kierroksen jälkeen kärjessä oli Ounasvaaran Hyvärinen kierroksen pisimmällä, 88 metrin hypyllä. Seuraavina olivat Lahden Kirjonen, Puijon Uotinen ja Silvennoinen ennen Ounasvaaran Aaro Pokkaa. Toisella kierroksella Hyvärinen otti selvä voiton yli 90 metrin hypyllään. Seuraaviksi sijoittuivat Silvennoinen ja Kirjonen. Pokka kaatui toisen hyppynsä ja menetti näin pelin.
Valinnoista

Suomen Hiihtoliitto valitsi olympiajoukkueeseen:
15 km: Veikko Hakulinen, Kalevi Hämäläinen, August Kiuru, Jorma Kortelainen, Veikko Räsänen, Antti Sivonen, Arto Tiainen ja Arvo Viitanen
30 km: Veikko Hakulinen, Kalevi Hämäläinen, August Kiuru, Heikki Lehtonen, Olavi Latsa, Veikko Räsänen, Antti Sivonen, Arto Tiainen ja Arvo Viitanen
50 km: Veikko Hakulinen, August Kiuru, Eero Kolehmainen, Veini Kontinen, Olavi Latsa, Heikki Lehtonen, Antti Sivonen ja Arvo Viitanen
Mäenlasku: Antti Hyvärinen, Aulis Kallakorpi, Eino Kirjonen, Kalevi Kärkinen ja Hemmo Silvennoinen
Yhdistetty: Eeti Nieminen, Paavo Korhonen ja Esko Jussila.
Naisten hiihto: Mirja Hietamies, Eva Hög, Sanna Kiero, Sirka Polkunan ja Siiri Rantanen.
Marco Odermatt
Maailmancupin osakilpailuvoitot

| Päivä | Paikka | Laji |
| --- | --- | --- |
| 6. joulukuuta 2019 |  Beaver Creek | Supersuurpujottelu |
| 7. joulukuuta 2020 |  Santa Caterina | Suurpujottelu |
| 7. maaliskuuta 2021 |  Saalbach-Hinterglemm | Supersuurpujottelu |
| 13. tammikuuta 2021 |  Kranjska Gora | Suurpujottelu |
| 24. lokakuuta 2021 |  Sölden | Suurpujottelu |
| 2. joulukuuta 2021 |  Beaver Creek | Supersuurpujottelu |
| 11. joulukuuta 2021 |  Val d’Isère | Suurpujottelu |
| 20. joulukuuta 2021 |  Alta Badia | Suurpujottelu |
| 8. tammikuuta 2022 |  Adelboden | Suurpujottelu |
| 13. tammikuuta 2022 |  Wengen | Supersuurpujottelu |
| 19. maaliskuuta 2022 |  Méribel | Suurpujottelu |
| 23. lokakuuta 2022 |  Sölden | Suurpujottelu |
| 27. marraskuuta 2022 |  Lake Louise | Supersuurpujottelu |
| 10. joulukuuta 2022 |  Val d'Isere | Suurpujottelu |
| 19. joulukuuta 2022 |  Alta Badia | Suurpujottelu |
| 29. joulukuuta 2022 |  Bormio | Supersuurpujottelu |
| 7. tammikuuta 2023 |  Adelboden | Suurpujottelu |
| 28. tammikuuta 2023 |  Cortina d'Ampezzo | Supersuurpujottelu |
| 29. tammikuuta 2023 |  Cortina d'Ampezzo | Supersuurpujottelu |
| 5. maaliskuuta 2023 |  Aspen | Supersuurpujottelu |
| 11. maaliskuuta 2023 |  Kranjska Gora | Suurpujottelu |
| 12. maaliskuuta 2023 |  Kranjska Gora | Suurpujottelu |
| 16. maaliskuuta 2023 |  Soldeu | Supersuurpujottelu |
| 18. maaliskuuta 2023 |  Soldeu | Suurpujottelu |
| 9. joulukuuta 2023 |  Val d'Isere | Suurpujottelu |
| 17. joulukuuta 2023 |  Alta Badia | Suurpujottelu |
| 18. joulukuuta 2023 |  Alta Badia | Suurpujottelu |
| 29. joulukuuta 2023 |  Bormio | Supersuurpujottelu |
| 6. joulukuuta 2023 |  Adelboden | Suurpujottelu |
| 11. tammikuuta 2024 |  Wengen | Syöksylasku |
| 13. tammikuuta 2024 |  Wengen | Syöksylasku |
| 23. tammikuuta 2024 |  Schladming | Suurpujottelu |
| 28. tammikuuta 2024 |  Garmisch-Partenkirchen | Supersuurpujottelu |
| 10. helmikuuta 2024 |  Bansko | Suurpujottelu |
| 24. helmikuuta 2024 |  Palisades Tahoe | Suurpujottelu |
| 1. maaliskuuta 2024 |  Aspen | Suurpujottelu |
| 2. maaliskuuta 2024 |  Aspen | Suurpujottelu |
| 7. joulukuuta 2024 |  Beaver Creek | Supersuurpujottelu |
| 14. joulukuuta 2024 |  Val d'Isere | Suurpujottelu |
| 21. joulukuuta 2024 |  Val Gardena | Syöksylasku |
| 22. joulukuuta 2024 |  Alta Badia | Suurpujottelu |
| 12. tammikuuta 2025 |  Adelboden | Suurpujottelu |
| 18. tammikuuta 2025 |  Wengen | Syöksylasku |
| 24. tammikuuta 2025 |  Kitzbühel | Supersuurpujottelu |
| 23. helmikuuta 2025 |  Crans-Montana | Supersuurpujottelu |